NÚMERO ..........

**ESCRIPTURA DE RECTIFICACIÓ DE DESCRIPCIÓ D’UNA FINCA REGISTRAL PEL PROCEDIMENT DE L’ARTICLE 199 DE LA LLEI HIPOTECÀRIA**

............ (*lloc*), .... de ..... de dos mil .... .

Davant meu, .........., notari/ària de l’Il·lustre Col·legi Notarial de Catalunya, amb residència a ..........,

**COMPAREIXEN**

El Sr./Sra. .........., major d’edat, ............ (*estat civil*), de professió ............, amb domicili a ............ (*municipi*), carrer ............, núm. ...., i DNI ........ .

El Sr./Sra. .........., major d’edat, ............ (*estat civil*), de professió ............, amb domicili a ............ (*municipi*), carrer ............, núm. ...., i DNI ........ .

Tenen, al meu parer, interès legítim per a aquest atorgament, i

**DIUEN**

**I.-** Que són propietaris de la finca que, en els títols precedents i en el Registre de la Propietat, té la descripció següent:

.......... *(Transcriviu aquí la descripció.)*

**INSCRITA** al Registre de la Propietat núm. ... de .........., al volum ..., llibre ... de ..., foli..., finca ... .

**Títol**.- Els pertany .......... .

**CONCORDANÇA DE LA DESCRIPCIÓ REGISTRAL AMB LA REALITAT FÍSICA I EL CADASTRE**.- Les persones compareixents identifiquen la finca descrita amb la parcel·la cadastral que resulta de la certificació cadastral descriptiva i gràfica que he obtingut telemàticament de la Seu Electrònica del Cadastre, que li atribueix la referència cadastral número ...... i que protocol·litzo amb la present.

**II.-** *(Opció A: si el Cadastre concorda amb la realitat.)* Que la descripció registral no concorda amb la realitat física, la qual està correctament representada a la certificació cadastral descriptiva i gràfica que jo, el notari/ària, he obtingut a petició de les persones compareixents de la Seu Electrònica del Cadastre i que protocol·litzo amb aquesta matriu. D’acord amb aquesta representació gràfica, la descripció literària de la finca ajustada a la seva realitat física és la següent:

**URBANA**.- .......... *(Transcriviu aquí la descripció.)*

**II.-** *(Opció B: si el Cadastre no concorda amb la realitat.)* Que ni la descripció registral ni la cadastral concorden amb la realitat física, la qual està correctament representada a l’informe de validació gràfica alternatiu que aporten en aquest acte i que protocol·litzo amb aquesta matriu. D’acord amb aquesta representació gràfica, la descripció literària de la finca ajustada a la seva realitat física és la següent:

**URBANA**.- .......... *(Transcriviu aquí la descripció.)*

**III.-** Que asseguren sota la seva responsabilitat la certesa dels fets següents:

**1**. Que entre la descripció registral i la cadastral hi ha una diferència de superfície de ... metres ... decímetres quadrats, la qual cosa obeeix exclusivament a un error descriptiu del Registre i no a la celebració de negocis translatius o, en general, a qualsevol modificació no registrada de la situació jurídica de la finca inscrita.

**2**. Que són els únics propietaris i posseïdors d'aquesta finca i que no hi ha altres titulars d'altres drets reals ni arrendataris. *(En cas d’haver-n’hi, afegiu les dades d’identitat i domicilis.)*

**IV.** Que sol·liciten del registrador de la propietat la tramitació de l’expedient de l’article 199 de la Llei hipotecària, per rectificar la descripció registral en els termes que resulten dels antecedents anteriors i per incorporar al foli real la seva representació gràfica. No sol·liciten la pràctica d'anotació preventiva de la pretensió de rectificació.

**PROTECCIÓ DE DADES DE CARÀCTER PERSONAL**

De conformitat amb el que estableix la normativa vigent en matèria de protecció de dades de caràcter personal, informo les persones compareixents que les seves dades seran incorporades al sistema de tractament la titularitat del qual és de la notaria on exerceixo, ............, amb CIF ............ i domicili al carrer ............, número ....., de ............, amb la finalitat de prestar-los els serveis notarials requerits. En compliment de la normativa vigent, les informo que les dades seran conservades durant el període legalment establert.

Les informo també que les seves dades seran comunicades a les administracions públiques que hi tinguin dret de conformitat amb una norma amb rang de llei.

Amb la signatura d’aquest document atorguen el consentiment explícit per al tractament de les dades esmentades anteriorment.

D'acord amb els drets que confereix la normativa vigent en protecció de dades poden exercir els drets d'accés, rectificació, limitació de tractament, supressió, portabilitat i oposició al tractament de les seves dades de caràcter personal, així com del consentiment prestat per al tractament d’aquestes, dirigint la seva petició a l'adreça postal indicada més amunt o a l’adreça electrònica .......... .

**AIXÍ HO DIUEN I ATORGUEN**

Llegeixo aquest document per la seva elecció, l'aproven i el signen amb mi.

D’haver identificat les persones compareixents mitjançant els documents d’identitat consignats, ja que no les conec personalment; del fet que el seu consentiment ha estat prestat lliurement; que aquest atorgament s’adequa a la legalitat i a la voluntat degudament informada de les persones atorgants, i de tota la resta continguda en aquest instrument públic estès en .... *(nombre)* folis de paper per a documents notarials, els números dels quals són el d’aquest full i els .... anteriors en ordre, jo, el notari/ària, **en dono fe**.

|  |  |  |
| --- | --- | --- |
| (*Signatura de les persones compareixents*) |  | (*Signatura i signe del notari/ària, i segell de la notaria*) |

*Nota: el Col·legi Notarial de Catalunya ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*